Document ID: /roh_data/filtered/fineweb-2-filterrobots_roh.jsonl.gz/10228

Il quint è equilibrà – cun tant 72 milliuns francs entradas sco era sortidas. Che quai è uschia è dentant d'engraziar a las 2 garanzias da deficit dal chantun e da la regiun Engiadin'Ota da radund 1,1 milliuns francs ch'ins aveva dumandà il davos mument. Quai perquai ch'ils custs per il traffic public èn stads pli auts e perquai ch'ins aveva era stuì investir dapli raps per la segirtad publica. Fitg cuntents èn ils organisaturs cun la vendita da bigliets che ha generà passa 10 milliuns francs.
Ils organisaturs dal campiunadi mundial da skis 2017 a San Murezzan han preschentà il quint final a la conferenza da presidents da la regiun Malögia.